《送张畏岩进士归吴门兼怀孙赤崖二首 其二》
清代·陈恭尹

吾生白发早萧萧，故旧胥台半已凋。庑下即今闻举案，市中谁复忆吹箫。

三冬湖橘初开树，八月江鲈渐上潮。挂绿比年风雨妒，几时林里得相邀。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。